**VEŽBE 11: UVOD U STATISTIČKO ZAKLJUČIVANJE (DISTRIBUCIJE)**

Otvoriti bilo koji fajl sa podacima (konkretni podaci nisu važni, fajl se otvara da bi mogla da se koristi komanda COMPUTE). Da bi funkcije u SPSS-u radile unesite bilo koju cifru u prvu ćeliju (program će detektovati da postoje neki podaci).

Koristeći funkcije Cdf.Binom, Cdf.Poisson, Pdf.Binom, Pdf.Poisson i Cdf.Normal, odgovorite na sledeća pitanja:

**Zadatak 1.**

Koja je verovatnoća da u 100 bacanja potpuno fer novčića dobijemo 50 ili manje pisama?

**Zadatak 2.**

Koja je verovatnoća da u 100 bacanja potpuno fer novčića dobijemo tačno 50 pisama?

**Zadatak 3.**

Koja je verovatnoća da slučajno položite ispit (ništa niste učili) koji ima 35 pitanja višestrukog izbora (na svakom pitanju ima po 5 ponuđenih odgovora od kojih je uvek samo jedan tačan), ako znamo da vam je za polaganje potrebno bar 18 tačnih odgovora?

**Zadatak 4.**

Koja je verovatnoća da se tokom naredne godine desi 100 zemljotresa na Novom Zelandu, ako znamo da se u prethodnoj deceniji godišnje u proseku javljalo 520 zemljotresa u ovom području?

**Zadatak 5.**

Koja je verovatnoća da će u narednoj utakmici Nikola Jokić ubaciti više od 2 trojke, ako znamo da je u prethodnom periodu u proseku bio uspešan po 2 puta za šut za tri poena po utakmici?

**Zadatak 6.**

Koja je verovatnoća da slučajno izvučena osoba iz populacije ima neki od oblika mentalne ometenosti (IQ manji ili jednak 70), ako znamo da je M(IQ)=100 a Sd(IQ)=15?